C 214/150
MT
Il-Ġurnal Uffiċjali tal-Unjoni Ewropea
16.6.2023
Il-Ħamis 19 ta’ Jannar 2023
P9_TA(2023)0019
Is-sitwazzjoni tas-sajd fuq skala żgħira fl-UE u l-prospettivi futuri Riżoluzzjoni tal-Parlament Ewropew tad-19 ta' Jannar 2023 dwar is-sitwazzjoni tas-sajd fuq skala żgħira fl-UE u l-prospettivi futuri (2021/2056(INI)) (2023/C 214/14)
Il-Parlament Ewropew,
— wara li kkunsidra d-dokument ekonomiku marittimu tal-Kummissjoni Nru 08/2020 tad-9 ta' Marzu 2021 bit-titolu “The EU fishing fleet 2020: Trends and economic results” (Il-flotta tas-sajd tal-UE 2020: Xejriet u riżultati ekonomiċi) (1),
— wara li kkunsidra l-komunikazzjoni tal-Kummissjoni tas-16 ta' Ġunju 2020 bit-titolu “Lejn sajd aktar sostenibbli fl-UE: is-sitwazzjoni attwali u l-orjentazzjonijiet għall-2021” (COM(2020)0248),
— wara li kkunsidra l-Artikoli 38 sa 44 u l-Artikolu 349 tat-Trattat dwar il-Funzjonament tal-Unjoni Ewropea (TFUE),
— wara li kkunsidra l-Premessa (4) tar-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (2) (ir-“Regolament PKS”), li tiddikjara li l-PKS għandha tikkontribwixxi għal “sostenibbiltà ambjentali, ekonomika u soċjali fit-tul” u għal “standard xieraq tal-għajxien għas-settur tas-sajd inkluż is-sajd fuq skala żgħira”, u għall-Premessa (33) tagħha, li tiddikjara li “l-aċċess għal żona tas-sajd għandu jkun ibbażat fuq kriterji trasparenti u oġġettivi inkluż dawk ta' natura ambjentali, soċjali u ekonomika” u li “l-Istati Membri għandhom jippromwovu sajd responsabbli billi jipprovdu inċentivi li dawk l-operaturi li jistadu bl-anqas mod li jagħmel ħsara ambjentali u li jipprovdu l-akbar benefiċċji għas-soċjetà”,
— wara li kkunsidra l-Artikolu 17 tar-Regolament PKS, li jiddikjara li, meta jallokaw opportunitajiet tas-sajd, l-Istati Membri għandhom jużaw “kriterji trasparenti u oġġettivi inklużi dawk ta' natura ambjentali, soċjali u ekonomika”,
— wara li kkunsidra r-Regolament (UE) Nru 1379/2013 tal-Parlament Ewropew u tal-Kunsill dwar l-organizzazzjoni komuni tas-swieq fil-prodotti tas-sajd u tal-akkwakultura, li jemenda r-Regolamenti tal-Kunsill (KE) Nru 1184/2006 u (KE) Nru 1224/2009 u li jħassar ir-Regolament tal-Kunsill (KE) Nru 104/2000 (3) (ir-“Regolament OKS”),
— wara li kkunsidra d-Direttiva 2014/89/UE tal-Parlament Ewropew u tal-Kunsill tat-23 ta' Lulju 2014 li tistabbilixxi qafas għal ippjanar tal-ispazju marittimu (4),
— wara li kkunsidra l-emendi adottati mill-Parlament Ewropew tal-11 ta' Marzu 2021 dwar il-proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1224/2009, u li jemenda r-Regolamenti tal-Kunsill (KE) Nru 768/2005, (KE) Nru 1967/2006, (KE) Nru 1005/2008, u r-Regolament (UE) 2016/1139 tal-Parlament Ewropew u tal-Kunsill fir-rigward tal-kontroll tas-sajd (5),
(1) (2) (3) (4) (5)
Dokument ekonomiku marittimu Nru 08/2020, “The EU fishing fleet 2020: Trends and economic results” (Il-flotta tas-sajd tal-UE 2020: Xejriet u riżultati ekonomiċi), Kummissjoni Ewropea, Direttorat Ġenerali għall-Affarijiet Marittimi u s-Sajd, 9 ta' Marzu 2021.
ĠU L 354, 28.12.2013, p. 22.
ĠU L 354, 28.12.2013, p. 1.
ĠU L 257, 28.8.2014, p. 135.
ĠU C 474, 24.11.2021, p. 218.